สปีดี้ คาบาเนลลา

สปีดี้ คาบาเนลล่า นักมวยสากลชาวฟิลิปปินส์ สถิติการชก 84 ครั้ง ชนะ 43 (น็อค 15 ) เสมอ  14  แพ้  26 

**ประวัติ**
คาบาเนลลาขึ้นชกมวยสากลครั้งแรกเมื่อ 18 กุมภาพันธ์ พ.ศ. 2475 ชนะคะแนน ไฟต์ติ้ง เปโดร ที่มะนิลา จากนั้น ขึ้นชกชนะเป็นส่วนใหญ่ จนกระทั่งได้แชมป์ภาคตะวันออกรุ่นฟลายเวทเมื่อ 19 มกราคม พ.ศ. 2477 ชนะคะแนน ยัง ซานโตส  จากนั้น ขึ้นชิงแชมป์ภาคตะวันออกรุ่นแบนตัมเวทเมื่อ 2 กุมภาพันธ์ พ.ศ. 2477 แพ้คะแนน ลิตเติ้ล ปานโช ไม่ได้แชมป์ จากนั้น คาบาเนลลาป้องกันแชมป์ภาคตะวันออกไว้ได้ 4 ครั้ง ก่อนจะเสียแชมป์ไปเมื่อ 26 กันยายน พ.ศ. 2478 แพ้คะแนน ลิตเติ้ล ดาโด ที่ ฟิลิปปินส์ คาบาเนลลายังคงขึ้นชกมวยอย่างต่อเนื่อง จนขึ้นชิงแชมป์ภาคตะวันออกอีกครั้งเมื่อ 29 ธันวาคม พ.ศ. 2481 เสมอกับ สตาร์ ฟริสโก ที่ฟิลิปปินส์ ไม่ได้แชมป์ คาบาเนลลาขึ้นชกแก้มือกับฟริสโกอีกครั้งเมื่อ 18 มีนาคม พ.ศ. 2481 คราวนี้เป็นฝ่ายชนะคะแนนฟริสโก ได้แชมป์ภาคตะวันออกรุ่นแบนตัมเวทมาครอง ป้องกันแชมป์ได้ 2 ครั้ง ก็ขึ้นชิงแชมป์ภาคตะวันออกรุ่นเฟเธอร์เวท เมื่อ 19 มกราคม พ.ศ. 2482 ชนะคะแนน เบน จิเมเนซ คาบาเนลลาหยุดชกไปสามปี แล้วขึ้นชิงแชมป์ฟิลิปปินส์รุ่นไลท์เวทเมื่อ 12 มีนาคม พ.ศ. 2486 ชนะคะแนน สตาร์ มีซามิส แต่พอป้องกันแชมป์ครั้งแรก ก็แพ้คะแนน สปีดดี นาวาร์โร เสียแชมป์ไปเมื่อ 16 กรกฎาคม พ.ศ. 2486  
ต่อมา คาบาเนลลาเดินทางไปชกในสหรัฐอเมริกาเมื่อ พ.ศ. 2489 และชกอยู่ที่นั่นจนถึง พ.ศ. 2490  ระหว่างนั้น ได้ชิงแชมป์มวยสากลของรัฐแคลิฟอร์เนียร์รุ่นเฟเธอร์เวทด้วยแต่ไม่สำเร็จ จากนั้น คาบาเนลลาขึ้นชิงแชมป์ฟิลิปปินส์รุ่นเฟเธอร์เวทเมื่อ 16 สิงหาคม พ.ศ. 2490 แพ้น็อค ตีร์โซ เดล โรซาริโอ ยก 4 ที่ฟิลิปปินส์ คาบาเนลลาขึ้นชกแก้มือกับโรซาริโออีกครั้งเมื่อ 1 ตุลาคม พ.ศ. 2491 ปรากฏว่าเป็นฝ่ายแพ้คะแนน ชิงแชมป์ไม่สำเร็จอีก คาบาเนลลาได้ขึ้นชกกับผล พระประแดง ใน พ.ศ. 2492 และเป็นฝ่ายชนะคะแนนไปได้ คาบาเนลลาหยุดชกไป 2 ปี กลับมาชกอีกใน พ.ศ. 2494 ได้ครองแชมป์ฟิลิปปินส์รุ่นไลท์เวทเมื่อ 18 ธันวาคม พ.ศ. 2494 ชนะคะแนน มิลตัน รอส ป้องกันแชมป์ได้ 1 ครั้งก็แพ้คะแนน ลาร์รี่ บาตาน เมื่อ 17 พฤษภาคม พ.ศ. 2495 เสียแชมป์ จากนั้น ได้ชิงแชมป์ OPBF รุ่นไลท์เวทที่ว่างเมื่อ 13 ตุลาคม พ.ศ. 2495 แพ้คะแนน จำเริญ ทรงกิตรัตน์ แล้วชิงแชมป์ฟิลิปปินส์รุ่นไลท์เวทในอีกเดือนต่อมาก็เป็นฝ่ายแพ้คะแนน โบนี เอสปีโนซา ไม่สำเร็จ จากนั้น คาบาเนลลาขึ้นชกอีกเพียงครั้งเดียว ชนะคะแนน สตาร์ มัตนอก เมื่อ 17 มกราคม พ.ศ. 2496 จากนั้นก็แขวนนวมไป

**เกียรติประวัติ**
 แชมป์ภาคตะวันออกรุ่นฟลายเวท
** ชิง 19 มกราคม พ.ศ. 2477 ชนะคะแนน ยัง ซานโตส
** ป้องกันแชมป์ครั้งที่ 1 9 มีนาคม พ.ศ. 2477 เสมอกับ ยัง ดูมากีลาส ที่ ฟิลิปปินส์
** ป้องกันแชมป์ครั้งที่ 2 23 มีนาคม พ.ศ. 2477 ชนะคะแนน ยัง ดูมากีลาส ที่ ฟิลิปปินส์
** ป้องกันแชมป์ครั้งที่ 3 27 กรกฎาคม พ.ศ. 2478 เสมอกับ โชอิชิ โอตสุ ที่ ฟิลิปปินส์ 
** ป้องกันแชมป์ครั้งที่ 4 10 สิงหาคม พ.ศ. 2478 ชนะคะแนน โชอิชิ โอตสุ ที่ ฟิลิปปินส์
** เสียแชมป์ 26 กันยายน พ.ศ. 2478 แพ้คะแนน ลิตเติ้ล ดาโด ที่ ฟิลิปปินส์- แชมป์ภาคตะวันออกรุ่นแบนตัมเวท
** ชิง 18 มีนาคม พ.ศ. 2481 ชนะคะแนน สตาร์ ฟริสโก ที่ ฟิลิปปินส์
** ป้องกันแชมป์ครั้งที่ 1 6 พฤษภาคม พ.ศ. 2482 ชนะคะแนน ยัง ปาไรโซ ที่ ฟิลิปปินส์
** ป้องกันแชมป์ครั้งที่ 2 4 พฤศจิกายน พ.ศ. 2482 เสมอกับ แบล็ก โจเอ ที่ ฟิลิปปินส์
** สละแชมป์- แชมป์ภาคตะวันออกรุ่นเฟเธอร์เวท
** ชิง 19 มกราคม พ.ศ. 2482 ชนะคะแนน เบน จิเมเนซ
** สละแชมป์- แชมป์ฟิลิปปินส์รุ่นไลท์เวท- เคยชิงแชมป์ต่อไปนี้แต่ไม่สำเร็จ
** ชิงแชมป์ภาคตะวันออกรุ่นแบนตัมเวทเมื่อ 2 กุมภาพันธ์ พ.ศ. 2477 แพ้คะแนน ลิตเติ้ล ปานโช ที่ ฟิลิปปินส์
** ชิงแชมป์ภาคตะวันออกรุ่นแบนตัมเวทเมื่อ 29 ธันวาคม พ.ศ. 2481 เสมอกับ สตาร์ ฟริสโก ที่ฟิลิปปินส์
** ชิงแชมป์ OPBF รุ่นไลท์เวท 13 ตุลาคม  2497 แพ้คะแนน จำเริญ ทรงกิตรัตน์ ที่ กทม 

**อ้างอิง**
  สถิติการชก boxrec.com 
หมวดหมู่:นักมวยสากลชาวฟิลิปปินส์รุ่นฟลายเวท
หมวดหมู่:นักมวยสากลชาวฟิลิปปินส์รุ่นแบนตัมเวท
หมวดหมู่:นักมวยสากลชาวฟิลิปปินส์รุ่นเฟเธอร์เวท
หมวดหมู่:นักมวยสากลชาวฟิลิปปินส์รุ่นไลท์เวท
หมวดหมู่:แชมป์มวยสากลประเทศฟิลิปปินส์
หมวดหมู่:แชมป์มวยสากลทวีปเอเชีย
หมวดหมู่:บุคคลจากจังหวัดอีโลอีโล